Verdict despre Darius Olaru, după ce a fost lăsat pe bancă în România - Columbia
Darius Olaru a fost convocat de selecționerul Edward Iordănescu pentru cele două meciuri amicale din luna martie: vs. Irlanda de Nord (1-1) și vs. Columbia (2-3).
Fotbalistul celor de la FCSB, care împarte prima poziție în topul celor mai buni marcatori din Liga 1 alături de Florinel Coman, a bifat doar 28 de minute împotriva celor de la Irlanda de Nord, la București, pe Arena Națională.
Verdict despre Darius Olaru, după ce a fost lăsat pe bancă în România - Columbia
Iar Nicolae Dică, fost antrenor la FCSB și proaspăt demis de la FC Voluntari, a precizat că și-ar fi dorit să-l vadă mai mult pe Olaru în echipamentul tricolorilor și a menționat că în campionatul României jucătorul se descurcă bine.
"Aș fi vrut să îl văd de la început pe Olaru, să vedem și ce poate la echipa națională. În campionat ne-a arătat ce poate, mi-aș fi dorit ca la un meci ca ăsta să îl văd de la început.
Are o libertate mare la FCSB și are evoluții foarte bune. A zis că vrea să îl vadă pe Moruțan, mă gândesc că era un moment bun să îl vezi și pe Olaru de la început", a spus Nicolae Dică, potrivit Fanatik.
Darius Olaru a fost adus la FCSB în ianuarie 2020 de la Gaz Metan, pentru 600.000 de euro, moment în care Transfermarkt îl estima la 1.1 milioane de euro. Acum, mijlocașul este cotat la 6.5 milioane de euro.
Columbia - România s-a încheiat 3-2
Columbia a dominat meciul şi a deschis scorul încă din minutul 5, prin Jhon Cordoba, care a înscris cu o lovitură de cap. În minutul 36, Stanciu şi Marius Marin s-au încurcat şi după o pasă cu călcâiul, iar Jhon Arias a marcat pentru 2-0.
Horaţiu Moldovan a intervenit excelent în minutele 52 şi 66, dar portarul tricolorilor nu a mai avut ce face la şutul lui Yaser Asprilla, din minutul 80.
Pe final, românii au făcut pressing în preajma careului advers, iar Ianis Hagi a recuperat mingea şi a înscris primul gol pentru elevii lui Edi Iordănescu. Tricolorii au mai înscris odată, în minutul 90+4, când Man a pasat şi Florin Tănase a redus din diferenţă.
Urmăriți SPORT.RO și pe Google News